open-index/open-wikipedia-markdown huggingface dataset:
Vera Komissarzjevskaja

**Vera Fjodorovna Komissarzjevskaja** (russisk; Вера Фёдоровна Комиссаржевская, født:  i St. Petersburg, død  i Tasjkent) var den mest feirede russiske skuespillerinnen rundt overgangen til det 20. århundre.

## Liv og virke

### Bakgrunn
Vera Komissarzjevskaja kom fra en velstående og distingvert familie; han var datter av Fjodor Komissarzjevskij, en høyt profilert tenor ved Mariinskijteateret, og søster til Theodore Komisarzjevskij, en berømt teaterregissør. Da hun var 19 år gammel giftet hun seg med Greve Muravjov, men beholdt sitt artistnavn inn i ekteskapet.

### Skuespillerinne
Fra 1896 arbeidet hun ved Det aleksandrinske teater i St. Petersburg. Hennes største triumf var rollen som Nina Zaretsjnaja i premieren på Tsjekhovs *[[Måken]]* i 1896.

I 1904 dannet Vera Komissarzjevskaja sitt eget teater, som viste seg å bli svært populært blant det russiske aristokrati for å fremme ideene til russisk symbolisme. Hun spilte selv i oppsetninger av Tsjekhovs *[[Ivanov (skuespill)|Ivanov]]* og *[[Onkel Vanya]]*, og som *Desdemona* i William Shakespeares *[[Othello]]*, *Ophelia* i *[[Hamlet]]*, og *Nora* i Ibsens *[[Et dukkehjem]]*. Hun spilte også tittelrollen i Ibsens *[[Hedda Gabler]]* og Maeterlinks *Søster Beatrice*.

Teateret ble regissert av Vsevolod Meyerhold i 1906, men hans idiosynkratiske tilnærming førte til at  Komissarzjevskaja brøt med han året etter. Etter bruddetvar hun i det som skulle gjenstå av karrieren med turneer av klassiste teaterstykker i USA og Europa.

Veras dødsfall som følge av kopper under en turne i Sentral-Asia sjokkerte mange av hennes beundrere og avstedkom noen gripende tekster fra Aleksander Blok. Et av St. Petersburgs største teatre bærer ennå hennes navn.

En biografisk film om henne, *Ja – aktrisa* («Jeg er skuespillerinne»), ble utgitt i Sovjetunionen i 1980, med Natalia Saiko i hovedrollen som Vera Komissarzjevskaja.

## Referanser


## Eksterne lenker
* 
*  
*  Kort biografi
Laksevåg senter

**Laksevåg senter** er et kjøpesenter i Laksevåg bydel, ca. fem minutters kjøring vest for Bergen sentrum. Senteret har 38 butikker i en rekke bransjer fordelt på 4 etasjer, og har siden etableringen i 1961 blitt utvidet flere ganger, senest i 2001.
I 2012 ble senteret solgt til nye eiere. I 2015 startet en omfattende rehabilitering og utviding av senteret som ble ferdigstilt i september 2016.

## Referanser


## Eksterne lenker
* Laksevåg senters hjemmeside
Colin Kazim-Richards

**Colin Kazim-Richards** (født 26. august 1986), også kjent som **Colin Kâzım** eller **Kâzım Kâzım**, er en engelskfødt tyrkisk fotballspiller som spiller for . Kazim-Richards har også kamper for det .

## Klubbkarriere
Kazim-Richards startet sin profesjonelle fotballkarriere i Bury. Han kom dit som 15 åring, og gjorde det bra på ungdomslaget, noe som førte til at han raskt ble involvert på førstelaget. I sin første sesong (2004–05) for førstelaget imponerte han stort, og spilte tilsammen 37 kamper den sesongen. Som 19-åring ble han solgt til Brighton & Hove Albion, men i sin første sesong slet han benken mye, og da han ikke fikk starte sesongens første kamp i 2006-07 sesongen mot Rotherham, ba han om å bli solgt. 31. august 2006 gikk han til Sheffield United for £150,000 (ca. 1,5 mill. NOK.)
Sheffield United var nyopprykket til Premier League, og det ble dermed et stort steg for Kazim-Richards. Han spilte 27 kamper og scoret et mål, men kunne ikke forhindre at de endte på en 18.-plass, og dermed rykket ned.
Etter sesongen signerte Kazim-Richards en fireårskontrakt med den tyrkiske storklubben Fenerbahçe SK, og fikk draktnummer 8. Hans foreløpige høydepunkt i karrieren er målet han scoret i Mesterligakvartfinalen mot Chelsea, kampen endte med 2-1 seier til Fenerbahçe SK.
3. januar 2011 ble Kazim-Richards klar for Fenerbahces største Rival; Galatasaray.

## Landslagskarriere
Kazim-Richards er født i Storbritannia, men ettersom hans mor er av tyrkisk-kypriotisk opprinnelse ble han kvalifisert til å spille for det tyrkiske landslaget.
Kazim-Richards scoret i sin debut for det tyrkiske under-21 landslaget, mot Sveits 24. mars 2007. 30. april 2007 erklærte Tyrkias landslagstrener Fatih Terim at Kazim-Richards ble å spille for  i fremtiden.
Han spilte sin første internasjonale kamp på seniornivå i en vennskapskamp mot  5. juni 2007, som forøvrig endte 0-0.
I EM 2008 spilte Kazim-Richards en sentral rolle på landslaget, og fikk spille alle fem kampene frem til de røyk ut i semifinalen mot .

## Referanser


## Eksterne lenker
* 
* 
* 
* Colin Kazim-Richards profil på fenerbahce.org
* Colin Kazim-Richards offisielle hjemmeside
Sletten senter

**Sletten senter** er et kjøpesenter  på Sletten i Årstad bydel i Bergen, etablert i 1964. Det er landets nest eldste kjøpesenter, og det største som til da var blitt bygget i Norge. Sletten holdeplass på bybanen i Bergen ligger ved inngangen til senteret. Senteret ble renovert, ombygget og utvidet i 2006. 

Sletten senter åpnet i mars 1964, og var den gang noe helt nytt i Norge. Kun på Lambertseter i Oslo hadde man et lignende, men en god del mindre senter. 

Sletten senter og hele anlegget, med tilliggende boligblokk, ble bygget over 10 mål beitemark. Det startet med 19 butikker fordelt på 3 400 kvadratmeter. Senteret er blitt utvidet og modernisert, sist i 2006. Man har beholdt U-formen, mens arealet på plassen mellom byggene er blitt noe redusert og brukes til rekreasjon istedenfor parkering. Underetasjen er blitt parkeringsanlegg. Anlegget ligger vestvendt, med utsikt over rekreasjonsområder, Tveitevannet og Slettebakken skole.

Etter den storstilte boligbyggingen på 1950-tallet var det et yrende forretningsliv på Landås i Bergen. Både på Mannsverk og i Birkeveien lå et samvirkelag. Flere steder kunne man handle dagligvarer, fisk, kjøtt, brød og melk over disk. Her fantes frisør, apotek, manufaktur, elektroforretning, skomaker og fargehandel flere steder. Det var en ny tanke i Norge å samle alle disse tilbudene under ett tak.

Butikksenteret på Sletten representerte en ny trend innen varehandel utenfor de store byene, og starten på en ny handlekultur. Butikksenteret skulle betjene behovene til opptil 25.000 mennesker rundt Slettebakken, Fridalen og Langhaugen. Alle forretningstyper skulle samles under ett tak, sammen med tjenester som lege, tannlege og vaktmester. I forlengelsen av senteret ble det bygget en høyblokk med 40 leiligheter. Prosjektet skulle koste rundt tre millioner kroner.

Sletten butikksenter ble reist som et tidstypisk funkisbygg. To rektangulære fløyer med baldakiner mot gårdsplassen knyttet sammen med en kvadratisk fløy med midtpassasje gjorde at folk kunne handle under tak fra den ene forretningen til den andre. Bygningsmassen omkranset en U-formet plass med parkering for 50 biler. Dette var framsynt på en tid da bilen fortsatt var et statussymbol, og ikke for folk flest.

Planene for senteret ble utviklet i tråd med resultatene av en markedsanalyse foretatt av Frank W. Wagtskjold i AS Markedsanalyse, etter nye amerikanske metoder. Her ble statistikk over befolkningens sammensetning og kjøpekraft satt sammen med teorier om bydelens og landets vekst og utvikling. Anlegget ble tegnet av arkitekt Arne Halvorsen, som måtte hente inspirasjon fra USA og København, der det fantes lignende anlegg.

## Eksterne lenker
* Sletten senter - først i Bergen, størst i Norge
* Sletten senters hjemmeside
* Bergen byleksikon på nett, om Sletten Shopping Senter
Gullgruven senter

**Gullgruven senter** er et kjøpesenter i Åsane bydel, ca. 10 minutters kjøring nord for Bergen sentrum. Senteret ligger på Nyborg ved E39, i et område med svært mye næringsvirksomhet, ved Åsane Storsenter og IKEA. Senteret ble bygget i 1979 og renovert i 2001 og 2014 og rommer i dag 18 butikker.

Tidligere eier Arenagruppen Holding AS ble i 2012 solgt til NorgesGruppen-eide Scala Retail Property for 500 millioner kr. Senteret ble da igjen totalrenovert for ca. 100 millioner kroner.

## Referanser


## Eksterne lenker
*
Fanatorget

**Fanatorget** er et kjøpesenter i Ytrebygda bydel i Bergen, åpnet i 1991. Senteret ligger i Sandsli/Kokstad-området, og har 16 butikker, samt helsetjenester og kommunale service- og bydelskontorer. Senteret ble utvidet i 2004.
Senteret er eid av Vestenfjeldske Eiendom as.

## Eksterne lenker
* Fanatorgets hjemmeside
Europarådets menneskerettskommissær

**Europarådets menneskerettskommissær** er en del av Europarådet i Strasbourg i Frankrike, men institusjonen er uavhengig av Europarådets medlemsland og andre institusjoner. Kommissæren ble etablert for å fremme bevisstheten om og respekten for menneskerettighetene i Europarådets 47 medlemsland. Nåværende kommissær er  Nils Muižnieks, som i 2012 ble valgt for en seksårsperiode fra og med 1. april 2012 . Hans forgjenger, og den første menneskerettskommissæren, var svenske Thomas Hammarberg.

Kommissæren velges av Parlamentarikerforsamlingen, og har som oppgave å besøke og vurdere menneskerettssituasjonen i medlemslandene, og å opprettholde en dialog med landenes myndigheter for å utbedre mangler som påpekes i kommissærens rapporter. Kommissæren foretar både jevnlige besøk i hvert enkelt medlemsland, hvoretter følger rapporter, meningsytringer og anbefalinger til myndighetene, samt *ad hoc*-besøk i spesielle tilfeller, som for eksempel etter krigen i Sør-Ossetia 2008.

Kommissæren samarbeider med en rekke internasjonale partnere, heriblant EU, FNs menneskerettsråd og ledende NGO-er på menneskerettsområdet, universiteter og tankesmier.

## Eksterne lenker

* Europarådets menneskerettskommissær
Sanmarinske euromynter

**Sanmarinske euromynter** er sirkulasjonsmynt av Den europeiske unions valuta euro med nasjonalt motiv for San Marino på revers. San Marino har fått anledning til å utstede euromynter, selv om landet ikke er medlem i EU.

## Euro
Euro er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

## Sanmarinske motiver

Alle sanmarinske euromynter prydes av ulike motiver. 1-centmynten viser det tredje tårnet (Il Montale), 2-centmynten har frihetsstatuen, 5-centmynten har det første tårnet (La Guaita), 10-centmynten San Marinos basilika, 20-centmynten har et portrett av St Marinus (San Marinos grunnlegger) og 50-centmynten av de tre tårnene La Guaita, La Cesta og Il Montale. De høyeste valørene, 1- og 2-euromynten, avbilder San Marinos riksvåpen og San Marinos regjeringsbygg. Dessuten har alle myntene EUs tolv stjerner, årstallet de er preget samt teksten *San Marino*. 

San Marino får bare utgi en mindre mengde mynter (til en verdi av 1,9 millioner euro). Dette gjør dem relativt ettertraktet som samlermynt og de brukes ikke mye som betalingsmiddel. San Marino har en separat valutaavtale med EU.

San Marino har preget én serie mynter.

## Referanser


## Eksterne lenker
* Den europeiske sentralbanken: San Marino
Cecilie Naper

**Anne Cecilie Naper** (født 9. juni 1954) er førsteamanuensis (litteratur og kulturformidling) ved Oslomet – storbyuniversitetet, der hun er knyttet til Institutt for arkiv-, bibliotek- og -informasjonsfag. Hun underviser og veileder i litteraturpolitikk, litteratursosiologi, populærkulturelle uttrykk og litteraturkritikk, på bachelor-, master og doktorgradsnivå . 

Naper er cand.philol. fra 1981, og har doktorgrad fra 2007 på avhandlingen *Kvinner, lesning og fascinasjon. «Bestselgere» i bibliotek og kiosk*. Hun har arbeidet som forlagsredaktør i Samlaget 1986-89 og som førsteamanuensis ved Statens bibliotek- og informasjonshøgskole, senere en del av Høgskolen i Oslo og nå Oslomet – storbyuniversitetet fra 2018. Hennes faglige profil omfatter litteratursosiologi med vekt på norsk litteraturpolitikk, det norske bokmarkedet og norske lesevaner. Hun satt i den kritikerlagoppnevnte juryen da Norges ti viktigste litteraturkritikere ble offentliggjort på Lillehammerfestivalen våren 2019. Hun har også vært med på å lansere den Liverpool- baserte «shared reading- metoden» i Norge, og har drevet høytlesningsgrupper ved Bredtveit kvinnefengsel siden 2015. Hun har skrevet flere bøker og artikler innenfor litteratursosiologiske emner. Hennes nåværende forskning er konsentrert rundt lesevaner og norsk litteraturpolitikk.

## Bibliografi i utvalg

**Experiencing the Social Melodrama in the Twenty-First Century: Approaches of Amateur and Professional Criticism*. Rothbauer et. al (ed.). Wilfrid Laurier University Press, 2016

**"Hunting high and low" - Amatøranmeldere og profesjonelle kritikere om fascinasjon og kvalitet*. Smidt et. al (red.). I: *Litteratursosiologiske perspektiv.* Universitetsforlaget*,* 2013

**Gjør døren høy, gjør porten vid.* Ragnar Audunson (red.). Folkebibliotekaren og formidlingen I: *Krysspeilinger*, 2011

**Kampen om Sigrid Undset eller hvem har rett til å tale når estetiske dommer skal felles*. Nytt Norsk Tidsskrift, 2009

**Fra mangfold til enfold*. Nytt Norsk Tidsskrift, 2009

* *Kvinner, lesning og fascinasjon*. Pax, 2007
* «Den uendelige historien. Om kvalitetsbegrepet før og nå». I: *Velge og vrake. Samlingsutvikling i folkebibliotek*. Åse Kristine Tveit (red.). Biblioteksentralen, 2006 
* «Fra mangfold til enfold. Norsk litteraturpolitikk i forandring». *Aftenposten*. Kronikk 14. desember 2005 
* «East of the Sun. Women, Reading and Fascination». I: *Aesthetic Theory, Art and Popular Culture*. Jostein Gripsrud (red.). Høyskoleforlaget, 1999 
* «Kjærleik på norsk – ei historisk kvinnesak». I: *Syn og Segn* 3:1997
*  *Lesestoff eller hyllefyll : Innkjøpsordningen for ny norsk skjønnlitteratur*. Norsk kulturråd og Statens Bibliotektilsyn, 1996
* «Lesestoff eller hyllefyll». Dagbladet 21. november 1996 (kronikk) 
* «Hva leser Bibliotek-Norge». I: *Bok og bibliotek* 2:1994
* *Jakten på kvalitet. Litteraturteori og populærlitteratur*. Pax forlag, 1994/1992
* *Det norske bokmarkedet*. Statens bibliotek- og informasjonshøgskole, 1991

## Referanser


## Eksterne lenker
Slåmotgangen og Vaskegangene

**Slåmotgangen** (2–6b), **Øvre Vaskegang** (ingen nummer) og **Nedre Vaskegang** (1–11, 2–6) er tre små gater i bydel Grünerløkka i Oslo. De ligger i det området som tidligere gikk under navnet Fjerdingen. Slåmotgangen er ei sidegate fra Christian Krohgs gate ned mot Akerselva, og de to Vaskegangene er stikkveier til denne igjen. Øverst i Slåmotgangen er det også en tredje sidevei, men husene i denne har adresse til Christian Krohgs gate.

Navnet Slåmotgangen er gammelt og refererer til *Hans Olsen Slaamodt*, som hadde gartneri her rundt 1800. Det er mulig det tidligere var en forbindelse over elva i bunnen av gangen, slik at dette før var ei mer trafikkert rute enn dagens blindvei. Vaskegangene viser til at det her var vaskeplasser. Gatene står på kart fra 1710.

Gangene har tidligere vært prega av småhus og småindustri. I Nedre Vaskegang 2 ligger ei fabrikkbygning nærmest ute i elva. Byggherre i 1898 var Brødrene Ottesens Eftf Dampchokoladefabrik (arkitekter Ove Ekman og Einar Smith). 

I de seinere år er området bebygd med flere større boligblokker (ca. 130 leiligheter).

## Referanser


## Litteratur
*
Oremåler

**Oremåler** (*Euchoeca nebulata*) er en sommerfugl i gruppen av de egentlige målere (Geometridae). Den finnes i Sør-Norge.

## Utseende
En ganske liten (vingespenn 18 – 21 mm), slank, mer eller mindre okergul måler. Hannen har smalt fjærformede antenner. **Forvingen** er "skittent" okergul til hvit (lys med spredte, mørkere skjell) med mer eller mindre tydelige, brunlige tverrstriper. **Bakvingen** har samme farge, men mangler tverrstripene. Larven er blekgrønn med ganske markerte, hvite børster, med en hvit lengdestripe på hver side av ryggen. Ryggen kan ha mer eller mindre store, mørkt blålige flekker som noen ganger går sammen til en bred ryggstripe. 

## Levevis
Arten finnes i fuktig løvskog og på sumpig mark. Larvene lever på svartor (*Alnus glutinosa*), gråor (*Alnus incana*) og noen ganger også på bjørk (*Betula* spp.). De voksne målerne flyr om kvelden og utover natten i juni – juli.

## Utbredelse
Arten finnes over hele Europa og i Nord-Asia. I Norge er den funnet nord til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Euchoeca nebulata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Mennonitter

**Mennonittene** er en protestantisk-anabaptistisk bevegelse, som oppsto i reformasjonstiden på 1500-tallet. I likhet med hutterittene og amishene har de sine røtter i den reformatoriske døperbevegelsen. Mennonitter er oppkalt etter den nederlandsk-frisiske presten Menno Simons.

## Særpreg
Det som særpreger mennonittene er personlig tro, voksendåp, at de nekter å avlegge verdslige eder og avtjene militærtjeneste. De er også forkjempere for ytrings- og religionsfrihet. Den enkelte skal selv av fri vilje velge å tro på Gud og Jesus. Sentralt i troen er Bibelen og da spesielt Bergprekenen. Mennonittene er pasifister og ofte engasjert i fredsarbeid. Mennonittene kalles også for fredskirke.

Mennonitiske kirker har en ordning hvor den enkelte menighet har stor grad av selvstendighet (kongregasjonalisme). 

I motsetning til amish, som er en avlegger av mennonittene, er mennonittene en misjonerende bevegelse.

## Utbredelse
På grunn av forfølgelsene i Europa emigrerte mange mennonitter til Amerika på 1700-tallet. De fleste bor i dag i USA og Canada. I dag er det rundt 1,3 millioner mennonitter på verdensbasis. I Europa finnes mennonittiske kirker blant annet i Nederland, Tyskland, Sveits og Frankrike. Frem til 1990-tallet var de også representert i Danmark. I Norge er det ingen mennonittiske menigheter.

## Referanser


## Eksterne lenker
* 
*  Mennonittisk Verdenskonferanse
*  Mennonitter i Tyskland
Jensvoll

**Jensvoll** er en matrikkelgård (gnr 17) i Lier kommune i Buskerud. Gårdens areal ligger på begge sider av motorveien E18. Eiendommene har adresse Jensvollveien. 

Et område som tidligere var Statens Planteskole ble ved årtusenskiftet oppgradert med nytt tilbygg og omdøpt til Lier videregående skole. Gartnerlinjen og de andre fagene tilknyttet jord- og landbruk har blitt lagt ned til fordel for fag som helse og sosial, allmenn, kokk og tegning.

Tilhørende området er en del boliger og store grøntarealer.

## Referanser
Blikkfang (kunstverk)

***Blikkfang*** er en skulptur fra 2006 av Jørgen Moe fra Trondheim som står i skolegården til Skaun ungdomsskole. Skulpturen gir assosiasjoner til en fallos, men Jørgen Moe selv sier at han ikke hadde et mannlige lem i tankene da han konstruerte skulpturen. Navnet «Blikkfang» ble valgt etter en navnekonkurranse blant ungdomsskoleelevene. 

8. september 2006 foretok ordfører Jon P. Husby en formell innvielse av kunstverket.

## Eksterne lenker
* Trønderbladet – Penisformet skulptur vekker reaksjoner
* Trønderbladet – Blikkfang ved Skaun ungdomsskole 
* Adressa – Penis-sjokk på trønderskole
Heinz (navn)

**Heinz** er et mannsnavn dannet som en kjæleform av det opprinnelig gammelhøytyske navnet *[[Heinirch]]* som betyr «hjemmets hersker». Det italienske og franske navnet *[[Enzo]]* kan muligens være en form av *Heinz*.

*Heinz* brukes også som etternavn.

## Utbredelse
*Heinz* var, sammen med andre former av navnet, det tredje vanligste mannsnavnet i Tyskland i senmiddelalderen. *Heinz* var også et populært navn på tyske guttebarn født i perioden ca. 1910–1960.

*Heinz* er i dag et svært vanlig navn i Tyskland.

|}

## Kjente personer med navnet
Personene i listen er ordnet kronologisk etter fødselsår.
* Heinz von Foerster (1911–2002), østerriksk-amerikansk fysiker og filosof
* Heinz Bennent (1921–2011), tysk skuespiller
* Heinz Fischer (f. 1938), østerriksk politiker og president i Østerrike
* Heinz Holliger (f. 1939), sveitsisk oboist, komponist og dirigent
* Karl-Heinz Rummenigge (f. 1955), tysk fotballspiller
* Heinz Janisch (f. 1960), østerriksk barnebokforfatter
* Heinz Müller (f. 1978), tysk fotballspiller

## Annen bruk av navnet
* H. J. Heinz Company, amerikansk firma som blant annet lager ketsjup
* Renkus-Heinz, firma som lager Hi-Fi-utstyr

## Referanser


## Eksterne lenker
*
Torgersøy fyrstasjon

**Torgersøy fyrstasjon** er et tidligere fyr i Oslofjorden nord på Torgersøya i Tønsberg kommune. Stasjonen ble opprettet i 1851. Fyret ble erstattet av en fyrlampe og en tåkeklokke som ble nedlagt i 1983. Klokketårnet er fredet som kulturminne.

## Historikk

Torgersøy fyrstasjon ble opprettet som innseilingsfyr til Vallø saltverk på Valløy like nord for Torgersøya i 1851.

Det ble omgjort til fyrlampe i 1890 med hvitt lys og en rød sektor.

Det første fyret på Torgersøya besto av en fyrbygning i tre og hadde fastboende fyrvokter. Tuftene etter fyrbygningen er bevart.

Ved fyrlampen på Torgersøya ble det i 1910 bygd et klokkehus med tåkeklokke og klokketårn i sveitserstil. I tåke og snødrev slo klokka et slag hvert 15. sekund. Tåkeklokka ble automatisert i 1954 og nedlagt i 1983.

Klokketårnet på Torgersøya var i ferd med å forfalle, men ble satt i stand i 1992 etter flere års dugnadsarbeid fra foreningen Klokketårnets Venner. Både tårnet og området rundt ble fredet etter lov om kulturminner i 1997, og Klokketårnets Venner samarbeider med Riksantikvaren og Tønsberg kommune om vedlikeholdet.

## Referanser


## Eksterne lenker
* Oscar Albert Johnsen: *[https://web.archive.org/web/20090406122631/http://www-bib.hive.no/tekster/sem_slagen/kulturhistorie2_2/index.html Sem og Slagen. En bygdebok]*, 2. bind (kulturhistorie), Tønsberg, 1963
* Torgersøy fyrstasjon – Norsk fyrhistorisk forening
* Norsk fyrliste 2012, Kystverket
*
Den afghansk-usbekiske vennskapsbro

**Den afghansk-usbekiske vennskapsbro** er en vei- og jernbanebro over elven Amu-Darja. Amu-Darja er en grenseelv mellom Afghanistan og Usbekistan. Broen forbinder den nord-afghanske byen Jeyretan med den usbekiske byen Termez. Broen ble bygget av den sovjetiske hær i 1979 for å gi troppene i Afghanistan forsyninger.

Dette er den eneste forbindelsen mellom Afghanistan og Usbekistan. Den nærmeste broen over Amu-Darja er ved Kelif, omtrent 120 kilometer vest, som krysser den turkmensk-afghanske grensen.

Broen ble stengt i mai 1996 da Taliban-styrker tok kontroll over byen Mazari Sharif. Den ble gjenåpnet 9. desember 2007.

Broen er en 816 meter lang fagverksbro, konstruert i stål.

## Referanser


## Eksterne lenker
* FallingRain Map - elevation = 299m
* Nicolas Jansberg's Structurae: Friendship Bridge
* CNN: Key Uzbek bridge to reopen to Afghanistan
Røstvangen gruver

**Røstvangen gruver** ligger midt mellom Kvikne og Tynset i Østerdalen. Gruvedrifta på Røstvangen startet i 1904 og ble drevet sammenhengende helt til de gikk konkurs i 1921. Malmen som ble tatt ut var kobberholdig svovelkis.

Røstvangen hadde vaskeri, postkontor, bakeri, forsamlingshus, bolighus, boligbrakker, butikker og noe så uvanlig som en kino.  

Det nedlagte Eidsfossen kraftverk ble opprinnelig bygget for å forsyne Røstvangen gruver med strøm.

I perioden 1904-1909 var det 100 arbeidere ansatt på Røstvangen. I 1909-1915 ble antallet utvidet til 170. Fra 1916 til 1919 steg antallet fra 170 til 260, men i 1919 startet nedturen da bergverket begynte å få økonomiske problemer. Ved konkursen i 1921 var arbeidsstokken på 120 mann.

## Taubanen
18. februar i 1910 sto taubanen klar til bruk for å frakte malmen ned til Tynset.
Den hadde i overkant av 100 kibber og brukte rundt to timer og ti minutter på en tur til Tynset med malm. Hver kibbe kunne ta i overkant av 300 kg med malm, og nesten 30 personer var i arbeid daglig ved taubanen. Etter at malmen hadde vært lagret på Tynset ble den transportert til Trondheim med Rørosbanen, for så å bli sendt til utlandet med skip.

## Konkursen
Selskapet gikk konkurs i 1921. Dette var en av de største konkursene Norge hadde opplevd på det tidspunktet. Etter konkursen ble alle maskinene fjernet. Mange av husene ble revet eller sprengt, bortsett fra de største bygningene. Noen av disse er i dag «Heim» på Tynset og «Vidarheim» på Tolga. Alle arbeiderne flyttet fra stedet umiddelbart. De fleste reiste ut av distriktet, men noen holdt seg i traktene rundt Røstvangen.

## Eksterne lenker
* Guidebeskrivelse av gruveområdet brukt ved omvisninger
Hard Rock Café Stockholm

**Hard Rock Café Stockholm** er en del av en amerikansk restaurantkjede. Den holder til i den svenske hovedstaden, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Stockholm ble åpnet 16. april 1985. Restauranten har nylig gjennomgått en oppgradering.

## Mest prestisjefylte klenodier
* En hvit baseball som Eminem ble avbildet med på forsiden av Newsweek 9. oktober 2000.
* Et skjørt som ble brukt av Janis Joplin i den psykadeliske perioden hennes.
* Hanskene som Gwen Stefani brukte i musikkvideoen til «Excuse me Mr.» (No Doubt).
* Et par hvite bukser som Jennifer Lopez har brukt privat.
* Et scenekostyme som Cher har brukt på Caesar's Palace i 1983.
* Bukser som David Lee Roth har brukt under Van Halens turné «World Vacation» i 1978.
* Et par bukser i mange farger som Britney Spears har brukt på scenen.
* Pelsjakke som Agnetha Fältskog har brukt. Signert på innsiden.
* En Gibson-gitar som Pete Townshend i The Who knuste på scenen.
* En mørkeblå dressjakke som Elton John brukte under «Sad Songs» turnéen.

## Se også

* Hard Rock Café for mer generell informasjon om kjeden.

## Bilder
Klikk på bildene for større versjoner.

Fil:Inside Hard Rock Café in Stockholm 2007.JPG|Inngangspartiet.



## Eksterne lenker
*
Hasselmåler

**Hasselmåler** (*Asthena albulata*) er en sommerfugl i gruppen av de egentlige målere (Geometridae). Denne lille, hvite arten finnes i Sør-Norge.

## Utseende
En ganske liten (vingespenn 14 – 19 mm), slank, hvit måler. Den hviler med forvingene holdt rett ut fra kroppen slik at bakvingene også er synlige i hvilestilling. Fra lignende arter skilles den lettest på vingenes rent hvite grunnfarge. **Forvingen** er snøhvit med fem bølgete, lysbrune tverrbånd, mens bakvingen har tre slike bånd. Begge vingepar har dessuten en rad av brune flekker langs ytterkanten.  Larven er slank, blek med store, røde flekker, med ganske lange, mørke børster.

## Levevis
Arten forekommer i løvskog, hager og parker. Larvene lever på hassel (*Corylus avellana*) og agnbøk (*Carpinus betulus*), av og til også på bjørk (*Betula* spp.). De voksne målerne flyr i juni – juli.

## Utbredelse
Arten finnes over hele Europa. I Norge er den funnet nord til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Asthena albulata''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Benedikte

**Benedikte** og **Benedicte** er kvinnenavn dannet av mannsnavnet *[[Benedikt]]*, som har opprinnelse i latinske *benedictus*, «velsignet». *Bénédicte* er den franske formen av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Benedicte Adrian (f. 1963), norsk sanger og artist
* Benedikte Lindbeck (f. 1970), norsk skuespiller
* Benedicte Torget (f. 1971), norsk artist
* Bénédicte Desrus (f. 1976), fransk fotograf
* Benedicte Kurzen (f. 1980), fransk fotojournalist
* Benedicte Schibbye (f. 1981), Norsk mester i Olympic Trap
* Benedikte Aarvik (f. 1988), norsk fotballspiller
* Benedikte Ugland, norsk fotograf

## Referanser


## Eksterne lenker
*
Pelagisk fisk

**Pelagisk fisk** jager fritt i havområdene. 
Mest kjent er sild, makrell, lodde og brisling. Men også kolmule, hestmakrell, tobis og øyepål er viktige pelagiske fiskeslag.

Mesteparten av fisken går direkte til konsum. Pelagisk fisk danner også basis for marint råstoff til fôr-industrien.

## Se også
Pelagisk
Horsevik

**Horsevik** er navnet på gårdsnummer 1 i Gaular kommune, Sogn og Fjordane. Gården ligger på sørvestsiden av Hestadfjorden, Fv 421 passerer over gården.

Horsevik er delt inn følgende bruk:
* Bruk 1
* Bruk 2 – *plassen Mjelkevik*, delt fra bruk 1 i 1864
* Bruk 3 – *plassen Vassenden (også kalt Gjelhaugen)*, delt fra bruk 1 i 1859
* Bruk 4 – *Grimsvik*, delt fra bruk 1 i 1839
* Bruk 5 – *Vollen, landhandel*, delt fra bruk 4 i 1896
* Bruk 6 – *Farstad*, delt fra bruk 1 i 1943

## Historisk
Første dokumentasjon på bosetting på gården er fra 1590, siden den var i bruk så tidlig, regnes det som sannsynlig at gården var en mellomaldergård. Gården vil da ha hatt bosetning før svartedauden.

Før 1640-årene var navnet på gården Grimsvik, navnet stammet fra første bosetter som het Grim.

I 1896 startet Karl O. Lien opp landhandel på bruk 5, sønnen Olav tok over denne i 1936. I 1943 ble butikken flyttet til bruk 5. Butikken fikk store skader i et snøskred i 1978 og ble lagt ned året etter. I tilknytning til butikken var det også brevhus, det ble etablert i 1905 og lagt ned i 1970. Postadressen de seneste årene var 6833 Grimsvik.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.13-24)*, Oslo 1998. ISBN 82-994538-2-8
Hard Rock Café Chicago

**Hard Rock Café Chicago** er en del av en amerikansk restaurantkjede. Den holder til i den amerikanske byen Chicago, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Chicago ble åpnet 17. juni 1986, og ligger på  hjørnet av Clark og Ontario, midt i hjertet av River North nabolaget. De har åpent 364 dager i året.

## Mest prestisjefylte klenodier
* En 1956 svart Gibson Les Paul-gitar, som Jimi Hendrix brukte på Fillmore East, fredag 10. mai 1968. 
* Gitar som har blitt spilt på av Bo Diddley.
* En gitar som er brukt av Eric Clapton.
* En jakke som ble  brukt av Ray Charles på 1990-tallet.
* En jakke som har blitt brukt av Patrick Stump i bandet Fall Out Boy, under en musikkvideoinnspilling.
* En del av et piano som Fats Domino spilte på i 1958.
* Gitar som  har blitt brukt av Rick Nielsen i  Cheap Trick.
* Trommesett som ble brukt av ZZ Top under «Recycler World Tour».
* Trommesett som ble brukt av Todd Sucherman i bandet Styx.
* Jakke som ble brukt av jazzsangeren og entertaineren Cab Calloway på 1940- og 1950-tallet.

## Se også

* Hard Rock Café for mer generell informasjon om kjeden.

## Bilder
Klikk på bildene for større versjoner.

Fil:Hard Rock Cafe.jpg|Det klassiske skiltet på utsiden.



## Eksterne lenker
*
Årnes nedre

**Årnes** (nedre) er navnet på gårdsnummer 2 i Gaular kommune, Sogn og Fjordane. Gården ligger på sørvestsiden av Hestadfjorden, Fv 421 passerer over gården.

Gården har følgende bruksinndeling:
* Bruk 1
* Bruk 2, *[[husmannsplass]]en Anneholten*, delt fra bruk 1 i 1929

## Historisk
Første spor av bosetting på gården er i en jordebok fra 1598, der står det at Siver bodde på Nedre Årnes. Med grunnlag i tidlig bosetting regnes det som sannsynlig at gården er bebodd før svartedauden, og har lagt øde i perioden 1350-1598.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.25-32)*, Oslo 1998. ISBN 82-994538-2-8
Kirkelid

**Kirkelid** er navnet på gårdsnummer 4 i Gaular kommune, Sogn og Fjordane. Gården ligger på sørøstsiden av Hestadfjorden, Fv 421 og Rv 610 passerer over gården.

Gården har følgende bruksinndeling:
* Bruk 1
* Bruk 2 – *Kirkelisundet*, delt fra bruk 1 i 1927
* Bruk 3 – *Furevik*, delt fra bruk 1 i 1935
Det har også eksistert to husmannsplasser på gården; *Slentrevik* og *Teigen*.

## Historisk
Gården var i 1626 registrert som bispegods, tidlig bosetting er tegn på at gården har hatt bosetting før svartedauden. Den har da lagt øde i perioden 1350-1626.

I 1909 ble det startet opp landhandel på gården, denne ble senere utvidet med bensinstasjon, post og telefonfunksjoner.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.45-54)*, Oslo 1998. ISBN 82-994538-2-8
Øvrestrand

**Øvrestrand** er navnet på gårdsnummer 5 i Gaular kommune, Sogn og Fjordane. Gården ligger på sørvestsiden av Viksdalsvatnet, riksvei 610 passerer over gården.

Gården er delt inn i følgende bruk:
* Bruk 1
* Bruk 2/3, fradelt bruk 1 i 1774
* Bruk 4, *Fredheim*, fradelt bruk 1 i 1935
* Bruk 5, *Sandnes*, fradelt bruk 2 i 1940
* Bruk 6, fradelt bruk 1 i 1972
I tillegg har følgende husmannsplasser tilhørt gården: *Floten* og *Kvia*.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.55-68)*, Oslo 1998. ISBN 82-994538-2-8
EM i friidrett 2002 – 10 000 meter menn

Øvelsen **10 000 meter menn** ved EM i friidrett 2002 i München, Tyskland ble avholdt 7. august 2002.

Norge var ikke representert i øvelsen.

## Rekorder
Rekorder før denne konkurransen:
 
Det ble ikke satt ny mesterskapsrekord under konkurransen.

## Resultater

## Eksterne lenker
* Resultater
Tang Jiaxuan

**Tang Jiaxuan** (kinesisk: 唐家璇, pinyin: *Táng Jiāxuán*, født 7. januar 1938 i Zhenjiang i provinsen Jiangsu i Kina) var utenriksminister for Folkerepublikken Kina årene 1998&ndash;2003.

Han tok sin høyere utdannelse ved Fudanuniversitetet i Shanghai og ved Pekinguniversitetet i Beijing, og ble medlem av Det kinesiske kommunistparti i november 1973. 

Etter diplomatiske postinger i Japan ble han i 1991 assistent til utenriksministeren, i 1993 viseutenriksminister og så i 1998 utenriksminister. 

Frem til 2008 forble han medlem av Statsrådet, og var en av dets statsråder. Dessuten var Tang fra 1997 til 2007 medlem av Sentralkomiteen for det kinesiske kommunistparti.

## Eksterne lenker

* 
* 
* Tang Jiaxuans biografi 
* http://www.china.org.cn/english/features/58555.htm
Annlaug

**Annlaug** er et kvinnenavn som kommer fra de norrøne ordene *arn* og *laug*, som betyr ørn og forlovet

## Utbredelse

|}

## Kjente personer med navnet Annlaug
* Annlaug Auestad (1965&ndash;), norsk illustratør

## Referanser


## Eksterne lenker
*
Rørstad (Gaular)

**Rørstad** er navnet på gårdsnummer 6 i Gaular kommune i  Sogn og Fjordane. Gården ligger på sørsiden av Viksdalsvatnet. Riksvei 610 passerer over gården.

Gården er delt inn følgende bruk:
* Bruk 1
* Bruk 2 – *plassen Rørstadvika*, delt fra Rørstad og Rørstadbotnen på 1700-tallet, eget bruk fra 1925.

## Historisk
Første registrerte bosetting er i 1590, på grunnlag av tidlig bosetting regnes det som sikkert at gården har vært i drift før svartedauden, og har lagt øde inntil 1590.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.69-77)*, Oslo 1998. ISBN 82-994538-2-8
Nedrestrand

**Nedrestrand** er navnet på gårdsnummer 3 i Gaular kommune (fra 2020 Sunnfjord kommune), Vestland fylke. Gården ligger på sørsiden av Hestadfjorden, Fv 421 passerer over gården.

Gården har følgende bruksinndeling:
* Bruk 1
* Bruk 2, *plassen Indrebø*, delt fra bruk 1 i 1928

## Historisk
Gården blir regnet som en vikingtidsgård. I Bergens Kalvskinn fra mellomalderen står det at Hestadkirken eide gården Strand og i tillegg hadde presten jord på Øvrestrand. Etter svartedauden lå gården øde til ny bruker ble registrert i 1563.

Gårdsdriften ved bruk 1 ble lagt ned i 1967 og ble fra den tid drevet sammen med Årnes.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.33-43)*, Oslo 1998. ISBN 82-994538-2-8

## Eksterne lenker
* Nedrestrand.com
*
Rørstadbotnen

**Rørstadbotnen** er navnet på gårdsnummer 7 i Gaular kommune, Sogn og Fjordane. Gården ligger på sørsiden av Viksdalsvatnet, riksvei 610 passerer over gården.

Gården er delt inn følgende bruk:
* Bruk 1
* Bruk 2, *Steinvik*, delt fra bruk 1 i 1931. I 1989 innlemmet i Øvrestrand bruk 1.

## Historisk
Rørstadbotnen er regnet som en avlegger av Rørstad og er også regnet som en mellomaldergård. Den har lagt øde etter svartedauden og frem til første bruker er registrert i 1590. I tidlige kilder er gården omtalt som *Botnen*, blant annet i jordebøker fra 1600-tallet og i matrikkelen fra 1667.

## Litteratur
* Timberlid, Jan Anders, *Bygdebok for Gaular Band IV, Gardar og folk. Viksdalen Sokn (s.79-85)*, Oslo 1998. ISBN 82-994538-2-8
Hustler

***Hustler*** er et amerikansk pornografisk magasin som utgis hver måned. 

*Hustler* ble først utgitt i juli 1974 av Larry Flynt. Magasinet hadde en bra vekst og hadde på det meste et opplag på rundt 3 millioner eksemplarer. I 2008 var opplaget på ca. 500 000 eksemplarer.

Magasinet var et av de første store magasinene som viste mere detaljer av de kvinnelige kjønnsorganer. Idag er det fremdeles regnet som et hardpornoblad, og viser bruk av sexleketøy, samleier og gruppesex.

Med i *Hustler*-konsernet er også Hustler Casino i Gardena i California, og Hustler Hollywood, som er en butikkjede som selger sexprodukter med flaggskipet på Sunset Boulevard i West Hollywood, samt Hustler Club som er en kjede med strippeklubber, og Hustler TV.

## Se også
*Hustler Casino
*Hustler Hollywood
*Hustler Club
*Hustler TV

## Referanser


## Eksterne lenker
*
Stokke (selskap)

**Stokke AS** er en norsk produsent av barnemøbler og utstyr. De er mest kjent for varemerkene Tripp Trapp® (barnestol) og Stokke Xplory® (barnevogn). Etter å produsert møbler i mange forskjellige kategorier i flere tiår, satset selskapet fra 2006 på møbler for barn. 

## Historie
Selskapet ble etablert som «Møller & Stokke» i 1932 av Georg Stokke og Bjarne Møller. I 1944 ble det omgjort fra personlig firma til A/S. Bjarne Møller solgte seg ut av bedriften i 1955 og selskapet skiftet navn til Stokke Fabrikker A/S. Selskapet ble i 2014 solgt det belgiske investeringsselskapet NXMH som eies fra Sør-Korea.

Historisk har Stokke produsert en lang rekke av møbler for forskjellige behov og forskjellige målgrupper opp gjennom årene, med fokus på ergonomi, særpreg og funksjonalitet.
Siden 2006 har Stokke fokusert utelukkende på møbler og utstyr til barn, innenfor produktkategoriene barnestoler, barnevogner og utstyr til barnerommet.

Stokke AS hadde hovedkontor på Håhjem, 20 minutter fra Ålesund.

## Distribusjon
Selskapet er ledet av administrerende direktør Tomas Settevik. Stokke har verdensomspennende distribusjon gjennom utvalgte forhandlere representert i omtrent femti land gjennom spesialforretninger for barn og detaljhandlere.

## Produkter
* Barnestolen Tripp Trapp®, lansert i 1972
* Barnesengen Stokke® Sleepi™, lansert i 1999
* Stellebordet Stokke® Care™, lansert i 2001
* Barnevognen Stokke® Xplory® , lansert i 2003
* Oppbevaringssystemet Stokke® Keep™, lansert i 2004
* Stokke® Table Top, lansert i 2008

## Referanser


## Eksterne lenker
*
Liste over ordførere i Sandsvær

**Liste over ordførere i Sandsvær** viser navn, parti og funksjonsperiode for ordførere i Sandsvær kommune fra innføringen av formannskapslovene i 1837 fram til  kommunen ble delt i Ytre Sandsvær kommune og Øvre Sandsvær kommune i 1908.

## Se også
* Liste over ordførere i Kongsberg 1837&ndash;
* Liste over ordførere i Ytre Sandsvær 1908&ndash;1963
* Liste over ordførere i Øvre Sandsvær 1908&ndash;1963

## Litteratur
* 

## Eksterne lenker
* Kongsberg kommune: Ordførere i Kongsberg
Larry Flynt

**Larry Claxton Flynt jr.** (født 1. november 1942 i Kentucky, død 10. februar 2021) var en amerikansk forretningsmagnat som bygde seg opp innen pornografi.

Flynt var eier av Larry Flynt Publications som har en omsetning på ca. 300 millioner dollar og har hovedkontor i Los Angeles.

## Bakgrunn
Flynt startet magasinet *[[Hustler]]* i 1974 og utvidet med Hustler Casino i Gardena i California, Hustler Club som er en kjede med strippeklubber, Hustler TV og Hustler Hollywood som er en butikkjede som selger sexprodukter. Flaggskipet i butikkjeden ligger på Sunset Boulevard i West Hollywood. 

## Attentat
Han var i flere rettssaker om ytringsfrihet hvor han hevdet at den beskyttet ham ifølge USAs grunnlov. Han satt i rullestol på grunn av lammelse fra livet og ned, grunnet et attentat 6. mars 1978 hvor han og hans advokat Gene Reeves jr. ble skadeskutt. Ingen har vært siktet i saken selv om seriemorderen Joseph Paul Franklin har tilstått attentatet. Franklin ble henrettet 20. november 2013 for drap. Reeves ble hardt skadet, og tilbragte en måned på sykehus. Han ble siden utnevnt til dommer og døde i 2015.

## Referanser


## Eksterne lenker
* 
*
Tåsen skole

**Tåsen skole** er en barneskole på Tåsen i bydel Nordre Aker i Oslo.

## Historie

### Bygningsmassen
Kommunestyret i Aker vedtok bygging av Tåsen skole i 1915. Tomt ble kjøpt av Nordre Tåsen gård. Skolen åpnet i 1916 med omkring 200 elever. Ved åpningen hadde skolen to lærere og fire lærerinner. Skolen er siden bygd ut og bygd om en rekke ganger. Det første tilbygget ble reist i 1923 på skolens nordside. Det rommet blant annet gymnastikksal og vaktmesterleilighet. I 1938 fikk skolen en ny kontorfløy, som også inneholdt klasserom, fysikksal, kombinert matsal og forsamlingssal, skolekjøkken, metallsløydsal, lærerværelse og skoletannlegelokale. Dessuten ble det innredet ny gymnastikksal i den nye kontorfløyen.

### Skolekorps og elevteater
Tåsen skole fikk sitt eget skolekorps i 1927.

I 1955 fikk skolen sitt eget «elevteater», etter initiativ fra lærerinnen Bjørg Berg.

### Klassetrinn
Skolen ble i 1969 gjort om til en kombinert barne- og ungdomsskole, og forble slik til 1997. Med Reform 97 ble skolen omstrukturert til en ren barneskole; Nordberg skole tok da over ungdomsskolen. 

### Byggesak 2007–2010

På 2000-tallet ble det vedtatt at Tåsen skole skulle totalrehabiliteres. Det ble en vanskelig prosess, på grunn av store uenigheter om skolens nye planløsning. Flere lærere truet med å slutte på grunn av uenighet om plantegningene som skolemyndighetene la frem. Rektor Eva Kjøge gikk av etter nær åtte år, på grunn av byggesaken ved skolen.

## Rektorer
* Hilde Røssum Strandenæs (2019-, fra Ellingsrudåsen skole)
* Ragnhild Rist (fung, 2018-2019)
* John Myrlund (2010–2018, til Bjørnsletta skole)
* Trond B. Karlsen (2008–2010, til Rommen skole)
* Eva Kjøge (2000–2008, til Møllergata skole)
* Kari Lie (1987–2000)
* Rolf Lindahl (1967-1987)
* Bernhard Stokke (1947-1967, fra Bryn skole)
* Sigurd Hansen (1925-1947)
* Mads Berg (1921-1925, til Ullevål skole)
* Ludvig Indrebø (1916-1921)

## Venneforening
Foreningen «Tåsen skoles venner» ble stiftet 22. april 1980. Venneforeningen har som formål «å bidra til et godt samarbeid mellom skole og hjem, å yte assistanse til skolen ved spesielle anledninger» og «å skaffe midler til spesielle tiltak til beste for skolens elever». Foreningen er blant annet ansvarlig for å arrangere leirskole for elevene samt 17. mai-fest på skolen hvert år.

## Referanser


## Eksterne lenker
* 
* Tåsen skolekorps
* *[http://urn.nb.no/URN:NBN:no-nb_digibok_2009061204002 Tåsen skole femti år: 1916–1966]* Oslo 1966
Bestkystfestivalen

**Bestkystfestivalen**, opprinnelig **Vestkystfestivalen**, er Norges eneste årlige sjongleringsfestival, og arrangeres i Stavanger i de gamle lokalene til Tou bryggeri rundt august hvert år. Bestkyst 2010 var det tiende arrangementet med dette navnet.

Bestkyst arrangeres av Flaks sjongleringsgruppe.
## Referanser

## Eksterne lenker
* Bestkystfestivalen  -- hjemmeside
Kvitefella Kraftverk

**Kvitefella Kraftverk** er et vannkraftverk ved Rygg i Gloppen kommune i Vestland.

Kraftverket er et elvekraftverk og benytter et fall på 203 meter i Kvitefella.

Installert effekt er 1,3 MW. Årsproduksjon er 5,9 GWh.

Kraftverket ble bygget i 2004. Det eies av Kvitefella Kraft AS, bestående av 13 grunneiere på gårdene Sande, Rauset og Ravnestad.

## Referanser


## Kilder
* 
* NVE vannkraftdatabase
Gul kjerrmåler

**Gul kjerrmåler** (*Hydrelia flammeolaria*) er en sommerfugl i gruppen av de egentlige målere (Geometridae). Denne lille arten finnes i Sør-Norge.

## Utseende
En ganske liten (vingespenn 16 – 20 mm), slank, gulaktig måler. Den ligner hasselmåler (*Asthena albulata*), men kan skilles fra denne på at vingenes brungule områder er omtrent like store som de hvite (hos hasselmåleren dominerer den hvite fargen) og at forvingen har en liten, brun flekk. **Forvingen** er hvit med omtrent seks ganske brede, bølgete, brungule tverrbånd som noen ganger flyter delvis sammen. Midt i vingen er det en liten, brun flekk. **Bakvingen** er hvit med tre brungule tverrbånd. Larven er lysgrønn med hvite lengdestriper på hver side av ryggen.

## Levevis
Arten finnes mest i litt fuktig løvskog. Larvene lever på or (*Alnus* spp.), lenger sør i Europa også på naverlønn (*Acer campestre*). De voksne målerne flyr i mai – juli.

## Utbredelse
Arten lever i Europa og Nord-Asia. I Norge er den funnet nord til Nord-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Hydrelia flammeolaria''
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Langfjorden (Alta)

**Langfjorden** (nordsamisk: *Lákkovuotna*) er en fjordarm av Altafjorden i Alta kommune i Finnmark. Fjorden har innløp fra Altafjorden mellom Ytternes i nord og bygda Isnestoften i sør og strekker seg 31 kilometer sørvestover til Langfjordbotn.

På nordsida i den ytre delen av fjorden ligger de to dype vågene Ytterkoven og Innerkoven. Tvers over fjorden for Innerkoven ligger bygda Storsandnes. Rivarbukt er ei bygd på nordsida av fjorden et stykke lenger inn og ennå lenger inn ligger bygda Tappeluft. Innerst i fjorden ligger bygdene Langfjordbotn og Bognelv.

E6 går langs hele sørsida av fjorden, mens fylkesvei 882 går langs nordsida ut til Tappeluft.

## Referanser


## Eksterne lenker
*
Daniel Boone Homestead

**Daniel Boone Homestead** er fødestedet til den tidligere amerikanske nybyggeren Daniel Boone, og er idag et museum under styring av Pennsylvania Historical and Museum Commission (PHMC) nær Birdsboro, Berks County, Pennsylvania i USA. Det strekker seg over nesten 2,4&nbsp;km² og er det største området som PHMC kontrollerer.
## Eksterne lenker
*
Langfjorden (Brønnøy)

**Langfjorden** er en fjordarm og den innerste delen av Velfjorden i Brønnøy kommune i Nordland. Fjorden har innløp mellom Nevernes i vest og Snasodden i øst og strekker seg 9&nbsp;kilometer sørover til Tarmaunbotnet, Den er forholdsvis smal, stort sett mellom 200 og 400&nbsp;meter bred.

Grenda Oppsjøen ligger på vestsida av fjorden. Litt lenger sør ligger Storvika på vestsida og her er fjorden på sitt bredeste, rundt 850&nbsp;meter. Gården Langfjorden ligger på vestsida nesten helt inne i fjorden. Sør for denne gården ligger Tarmaunbotnet, som har en 180&nbsp;meter høy fjellvegg på østsida.

## Referanser